b"\n_START_ARTICLE_\nWohl dem, der sich auf seinen Gott, BWV 139\n_START_SECTION_\nOrigen i context\n_START_PARAGRAPH_\nL'autor, an\xc3\xb2nim, empra l'himne hom\xc3\xb2nim de Johann Christoph Rube (1692), la primera i l'\xc3\xbaltima estrofa les aprofita literalment per als n\xc3\xbameros extrems, i les altres d'una manera m\xc3\xa9s lliure per a la resta de moviments. Pertany al grup de Cantates corals, i en segueix l'esquema t\xc3\xadpic. El text fa refer\xc3\xa8ncies a l'evangeli del dia Mateu (22, 15-22), que narra el passatge del Tribut al C\xc3\xa8sar, en qu\xc3\xa8 els fariseus volen sorprendre Jes\xc3\xbas, en preguntar-li \xe2\x80\x9c\xc3\x89s perm\xc3\xa8s o no de pagar tributs al C\xc3\xa8sar?, i Ell els contesta, Per qu\xc3\xa8 em poseu a prova hip\xc3\xb2crites?, i afeg\xc3\xad, despr\xc3\xa9s d'examinar una moneda: \xe2\x80\x9cDoncs doneu al C\xc3\xa8sar el que \xc3\xa9s del C\xc3\xa8sar i a D\xc3\xa9u el que \xc3\xa9s de D\xc3\xa9u. Per a aquest diumenge es conserven dues altres cantates, la BWV 52 i la BWV 163."